APSTIPRINĀTS

ar labklājības ministra

2019.gada 21.februāra rīkojumu Nr.19

**Aizbildņa apmācību programmas paraugs**

Apmācību programmas aizbildņiem paraugs (turpmāk – mācību programma) izstrādāts, lai sniegtu zināšanas un padziļinātu izpratni par aizbildnībā esoša bērna vajadzībām, gan arī nodrošinātu aizbildnim nepieciešamo atbalstu un gūto prasmju praktisku pielietojumu. Mācību process ir vērsts uz to, lai veicinātu dalībnieku mijiedarbību, dalīšanos pieredzē un savstarpēja atbalsta sniegšanu. Nodarbībās tiek izmantota uz uzdevumiem un stiprajām pusēm balstīta mācību pieeja. Šāda pieeja veicina to, ka zināšanas tiek ne tikai uzkrātas, bet arī uzreiz pielietotas reālās dzīves situācijās. Mācību programmu veido 9 tematiski moduļi, kas dod iespēju plānot mācību apguvi ilgākā laika periodā un tematisko moduļu izvēli pielāgot mērķa grupas vajadzībām.

1. Mācību programmas **mērķis** ir stiprināt aizbildņa zināšanas un prasmes, kas nepieciešamas aizbildnībā esošu bērnu aprūpei un audzināšanai. Mācību programmas apguves rezultātā tiek attīstītas aizbildņa kompetences par:

* bērna aprūpi un aizsardzību;
* bērna attīstības vajadzību apmierināšanu un kavētas attīstības novēršanu;
* bērnam nozīmīgu emocionālu saikņu ietekmi un atbalstīšanu;
* drošu un atbalstošu mūžilgu attiecību veidošanu;
* sadarbību ar bērna tiesību aizsardzībā un atbalstā iesaistītajām organizācijām (bāriņtiesa, sociālais dienests, izglītības iestādes, ārpusģimenes aprūpes atbalsta centri, u.c.);

Ņemot vērā aizbildnības specifiku, mācību programmas īstenošanā akcentējama atbalsta sniegšana, aizbildņa stipro pušu un resursu apzināšana, gūto zināšanu un prasmju praktisks pielietojums.

1. Mācību programmas **mērķa grupa** – aizbildņi - gan bērna radinieki, gan personas, kuras nav bērna radinieki. Mācību programmas kopējais **ilgums** ir 64 akadēmiskās stundas un tā iedalās vairākos moduļos. Moduļu princips nodrošina elastību mācību programmas organizēšanai atkarībā no pieejamajiem resursiem un mērķa grupas vajadzībām. Mācību programmu var apgūt gan kā vienotu 64 akadēmisko stundu programmu, gan apgūt katru moduli atsevišķi vai kombinēt moduļus atkarībā no mērķa grupas vajadzībām.

Mācību programmu veido 9 moduļi:

1. Drošas piesaistes veidošana (8 akad.h);
2. Ģimenes un citu bērnam nozīmīgu saikņu saglabāšana (6 akad.h);
3. Pozitīva disciplinēšana (8 akad.h);
4. Bērna pozitīvas pašapziņas veicināšana (6 akad.h);
5. Bērna attīstība līdz skolas vecumam (8 akad.h);
6. Bērna attīstība pirmspusaudža un pusaudža vecumposmā (8 akad.h);
7. Bērnu tiesību aizsardzības sistēma un aizbildnības tiesiskie aspekti (6 akad.h);
8. Kā aizbildnim palīdzēt sev, lai palīdzētu bērnam (8 akad.h);
9. Atkarību ietekme uz bērna attīstību (6 akad.h).

Aizbildnis, uzsākot aizbildņa pienākumu veikšanu, gada laikā apgūst moduli “Bērnu tiesību aizsardzības sistēma un aizbildnības tiesiskie aspekti”, kā arī atkarībā no bērna vecuma moduli “Bērna attīstība līdz skolas vecumam” vai moduli “Bērna attīstība pirmspusaudža un pusaudža vecumposmā”. Turpmākajā periodā aizbildnis apgūst ne mazāk kā vienu moduli gadā, atkarībā no paša aizbildņa vajadzībām vai bāriņtiesas viedokļa.

Mācību programmas moduļa īstenotājs izsniedz dalībniekiem apliecinājumu par mācību programmas moduļa apguvi.

Mācību programma un moduļu saturs (izņemot 8.moduli) ir balstīts uz aizbildnībā esošo bērnu vajadzībām.

1. Mācību programmas apgūstama **klātienē**. Lai mācību procesā tiktu īstenota atbalsta komponente un notiktu grupas dalībnieku savstarpēja mijiedarbība, vēlamais dalībnieku skaits grupā ir 10 – 15 aizbildņi.
2. Prasības mācību programmas moduļu **vadītājiem**. Katru no moduļiem vada – lektors, kuram ir vismaz otrā līmeņa profesionālā vai augstākā akadēmiskā izglītība jomā, praktiskā pieredze mācību grupu vadīšanā un vismaz 3 gadu praktiskā pieredze darbā ar ārpusģimenes aprūpes veicējiem vai bērniem, kas zaudējuši vecāku gādību. Ieteicams mācību moduļus vadīt lektoram sadarbībā ar mentoru - praktiķi ar pieredzi ārpusģimenes aprūpē esošu bērnu audzināšanā un aprūpē. Mentora piesaiste atkarīga no moduļa tēmas specifikas.
3. Mācību programmā izmantojamās **metodes** - lekcijas, praktiskie uzdevumi, pieredzes apzināšanas aktivitātes, gadījumu analīze, refleksijas, lomu spēles, asociatīvās aktivitātes, videomateriālu vai mācību filmu demonstrēšana, grupu diskusijas, darbs grupās, darbs pāros, patstāvīga materiālu apguve, mājas uzdevumi. Mācību metodika ir vērsta uz to, lai mācību procesā dalībnieki attīstītuapzināšanos (dalībnieki pēc gūtās informācijas apzinās, kāpēc kaut ko ir svarīgi apgūt), zināšanas (spēja zināšanas apvienot ar novēroto rīcību, praksē piedzīvoto situāciju izpratni (zina, kā kaut ko izdarīt) un prasmes (spēj un prot pielietot gūtās zināšanas dzīvē).
4. Mācību programmas **moduļu apraksts** iekļauj informāciju par moduļa nosaukumu, mērķi, saturu, apjomu, mācību metodēm, kvalifikācijas prasībām moduļa apmācību vadītājiem.

|  |  |
| --- | --- |
| Moduļa nosaukums | **Drošas piesaistes veidošana** |
| Moduļa mērķis | Sniegt izpratni par piesaistes nozīmi bērna attīstībā, tās veidiem un faktoriem, kas ietekmē piesaistes veidošanos, īpaši bērniem, kuri piedzīvojuši vardarbību, aprūpētāja maiņu un/vai zaudējumu. Stiprināt aizbildņa prasmes pozitīvas piesaistes veidošanai un bērna iekļaušanu drošās attiecībās.  Modulis pilnveido aizbildņa kompetences attiecībā uz bērna attīstības vajadzību apmierināšanu un kavētas attīstības novēršanu, drošu un atbalstošu mūžilgu attiecību veidošanu. |
| Moduļa saturs | * Piesaistes veidošanās un attīstība. * Piesaistes nozīme un ietekme uz bērna attīstību. * Piesaistes veidi: droša piesaiste, nedroša ambivalenta piesaiste, nedroša izvairīga piesaiste, dezorganizēta piesaiste. * Faktori, kas veicina drošu piesaisti. Faktori, kas veicina nedrošu izvairīgu un nedrošu ambivalentu piesaisti. * Piesaistes traucējumi un problemātiskie aspekti. * Aprūpētāju maiņas un/vai zaudējuma ietekme uz bērna piesaisti. * Vardarbības un traumas ietekme uz bērna piesaisti. * Pozitīvas piesaistes sekmēšanas iespējas dažādos ārpusģimenes aprūpē esoša bērna vecumposmos. |
| Moduļa apjoms | 8 akadēmiskās stundas |
| Mācību metodes | Lekcijas, praktiskie uzdevumi, pieredzes apzināšanas aktivitātes, gadījumu analīze, refleksijas, lomu spēles, asociatīvās aktivitātes, videomateriālu vai mācību filmu demonstrēšana, individuālais un grupu darbs, mājas uzdevumi, pastāvīga izdales materiālu apguve. |
| Moduļa īstenotāju kvalifikācijas prasības | Nodarbības vada lektors, ieteicams sadarbībā ar mentoru.  Lektoram - vismaz otrā līmeņa profesionālā augstākā vai akadēmiskā izglītība (psiholoģija, sociālais darbs, sociālā pedagoģija), pieredze apmācību vadīšanā un vismaz 3 gadu praktiskā pieredze darbā ar ārpusģimenes aprūpes veicējiem vai bērniem, kas zaudējuši vecāku gādību.  Mentoram - praktiskā pieredze ārpusģimenes aprūpē esošu bērnu audzināšanā un aprūpē. |

|  |  |
| --- | --- |
| Moduļa nosaukums | **Ģimenes un citu bērnam nozīmīgu saikņu saglabāšana** |
| Moduļa mērķis | Sniegt izpratni par ģimenes saikņu nozīmīgumu un saglabāšanu kā vienu no bērna vajadzībām, veicināt bērna attiecību ar vecākiem, brāļiem un māsām, kā arī citiem radiniekiem un tuvām personām plānošanu un saglabāšanu.  Modulis pilnveido aizbildņa kompetences attiecībā uz bērnam nozīmīgu emocionālu saikņu atbalstīšanu, drošu un atbalstošu mūžilgu attiecību veidošanu. |
| Moduļa saturs | * Ģimenes saikņu nozīmīgums bērna attīstībai un identitātei. Māsu un brāļu savstarpējo attiecību saglabāšanas nozīmīgums. Citu bērnam nozīmīgu emocionālu saikņu saglabāšanas nozīme. * Pastāvīgu attiecību nozīme, to attīstība un uzturēšana. * Iespējamās izmaiņas ģimenes sistēmā aizbildnības gadījumā. Starppaaudžu konflikti un to risināšana. * Attiecību un saskarsmes ar bērna vecākiem un radiniekiem veidi, to plānošana, norises organizēšana atbilstoši bērna interesēm. Bērna vecāku līdzdalība bērna dzīvē un audzināšanā. * Aizbildņa loma un iespējamie sociālo lomu konflikti. * Iespējamās bērna uzvedības izpausmes, emocijas un jūtas pēc tikšanās ar vecākiem un radiniekiem, to atpazīšana un adekvāta reaģēšana. Bērna lojalitātes konfliktu mazināšana. |
| Moduļa apjoms | 6 akadēmiskās stundas |
| Mācību metodes | Lekcijas, praktiskie uzdevumi, pieredzes apzināšanas aktivitātes, gadījumu analīze, refleksijas, lomu spēles, asociatīvās aktivitātes, videomateriālu vai mācību filmu demonstrēšana, individuālais un grupu darbs, mājas uzdevumi, pastāvīga izdales materiālu apguve. |
| Moduļa īstenotāju kvalifikācijas prasības | Nodarbības vada lektors, ieteicams sadarbībā ar mentoru.  Lektoram - vismaz otrā līmeņa profesionālā augstākā vai akadēmiskā izglītība (psiholoģija, sociālais darbs, sociālā pedagoģija), pieredze apmācību vadīšanā un vismaz 3 gadu praktiskā pieredze darbā ar ārpusģimenes aprūpes veicējiem vai bērniem, kas zaudējuši vecāku gādību  Mentoram - praktiskā pieredze ārpusģimenes aprūpē esošu bērnu audzināšanā un aprūpē. |

|  |  |
| --- | --- |
| Moduļa nosaukums | **Pozitīva disciplinēšana** |
| Moduļa mērķis | Sniegt aizbildņiem izpratni par pozitīvu disciplinēšanu, tās mērķiem un disciplinēšanas paņēmieniem, kas palīdz veicināt bērnu pozitīvu uzvedību, kā arī izpratni par bērnu, kuri piedzīvojuši vardarbību vai pamešanu novārtā, uzvedības un disciplinēšanas specifiku. Pilnveidot aizbildņu prasmes pozitīvas disciplinēšanas jomā.  Modulis pilnveido aizbildņa kompetences attiecībā uz bērna attīstības vajadzību apmierināšanu un kavētas attīstības novēršanu. |
| Moduļa saturs | * + Disciplīnas definēšana. Efektīvas disciplīnas mērķi.   + Atšķirība starp disciplinēšanu un sodīšanu.   + Dažādas disciplinēšanas metodes un paņēmieni. Faktori, kas ietekmē disciplinēšanas metodes. * Bērnu, kuri cietuši no vardarbības un pamešanas novārtā, uzvedības problemātiskie aspekti. Disciplinēšanas apsvērumi un stratēģijas attiecībā uz bērniem, kas cietuši no vardarbības un pamešanas novārtā. * Zināšanas, prasmes un personīgās īpašības, kas nepieciešamas efektīvas disciplīnas nodrošināšanai. * Biežāk izplatīto bērna uzvedības problēmu risinājumi. * Intervence krīzes situācijās, stratēģijas un prasmes. |
| Moduļa apjoms | 8 akadēmiskās stundas |
| Mācību metodes | Lekcijas, praktiskie uzdevumi, pieredzes apzināšanas aktivitātes, gadījumu analīze, refleksijas, lomu spēles, asociatīvās aktivitātes, videomateriālu vai mācību filmu demonstrēšana, individuālais un grupu darbs, mājas uzdevumi, pastāvīga izdales materiālu apguve. |
| Moduļa īstenotāju kvalifikācijas prasības | Nodarbības vada lektors, ieteicams sadarbībā ar mentoru.  Lektoram - vismaz otrā līmeņa profesionālā augstākā vai akadēmiskā izglītība (psiholoģija, sociālais darbs, sociālā pedagoģija), pieredze apmācību vadīšanā un vismaz 3 gadu praktiskā pieredze darbā ar ārpusģimenes aprūpes veicējiem vai bērniem, kas zaudējuši vecāku gādību  Mentoram - praktiskā pieredze ārpusģimenes aprūpē esošu bērnu audzināšanā un aprūpē. |

|  |  |
| --- | --- |
| Moduļa nosaukums | **Bērna pozitīvas pašapziņas veicināšana** |
| Moduļa mērķis | Sniegt izpratni par pašapziņas nozīmi bērna attīstībā, to ietekmējošiem faktoriem un praktisku rīcību bērna pozitīvas pašapziņas attīstībai un sekmēšanai.  Modulis pilnveido aizbildņa kompetences attiecībā uz bērna attīstības vajadzību apmierināšanu un kavētas attīstības novēršanu. |
| Moduļa saturs | * Kas ir pašapziņa. * Bērna pašapziņas veidošanās un attīstība, to ietekmējošie faktori. * Piesaistes traucējumu, vardarbības un traumas ietekme uz bērna pašapziņu. * Bērna pozitīvas pašapziņas veidošana, iedrošinājumu nozīme pašapziņas sekmēšanā. * Efektīvas saskarsmes nozīme bērna pozitīvas pašapziņas veicināšanā. * Bērna prasmju sekmēšana problēmu un konfliktu risināšanā. * Krīze. Krīzes situāciju deeskalācijas stratēģijas un prasmes. |
| Moduļa apjoms | 6 akadēmiskās stundas |
| Mācību metodes | Lekcijas, praktiskie uzdevumi, pieredzes apzināšanas aktivitātes, gadījumu analīze, refleksijas, lomu spēles, asociatīvās aktivitātes, videomateriālu vai mācību filmu demonstrēšana, individuālais un grupu darbs, mājas uzdevumi, pastāvīga izdales materiālu apguve. |
| Moduļa īstenotāju kvalifikācijas prasības | Nodarbības vada lektors, ieteicams sadarbībā ar mentoru.  Lektoram - vismaz otrā līmeņa profesionālā augstākā vai akadēmiskā izglītība (psiholoģija, sociālais darbs, sociālā pedagoģija), pieredze apmācību vadīšanā un vismaz 3 gadu praktiskā pieredze darbā ar ārpusģimenes aprūpes veicējiem vai bērniem, kas zaudējuši vecāku gādību  Mentoram - praktiskā pieredze ārpusģimenes aprūpē esošu bērnu audzināšanā un aprūpē. |

|  |  |
| --- | --- |
| Moduļa nosaukums | **Bērna attīstība līdz skolas vecumam** |
| Moduļa mērķis | Sniegt izpratni par pirmsskolas vecuma bērnu attīstību, galvenajiem attīstības uzdevumiem, kā arī pilnveidot aizbildņa prasmes, lai sekmētu pirmsskolas vecuma bērnu attīstību, novērstu kavētu attīstību un nepieļautu bērna apdraudējuma iespējamību.  Modulis pilnveido aizbildņa kompetences attiecībā uz bērna aprūpi un aizsardzību, bērna attīstības vajadzību apmierināšanu un kavētas attīstības novēršanu. |
| Moduļa saturs | * Bērna prasmju un spēju attīstība no piedzimšanas līdz skolas vecumam. * Kavētas attīstības cēloņi un risinājumi. * Piesaiste, tās nozīme, veidošanās un attīstība pirmsskolas vecumā. * Fiziskās, emocionālās, seksuālās vardarbības un pamešanas novārtā faktori un pazīmes. Traumatiskas pieredzes ietekme uz bērna uzvedību un piesaisti. * Bērna temperaments, tā veidi un iezīmes. Bērna temperamenta ietekme uz bērna uzvedību un attīstību, stratēģijas, kā sekmēt pielāgošanos bērna temperamenta īpatnībām. * Ķermeņa kontroles un ķermeņa tēla attīstība. Agrīnā sajūtu attīstība un sensoro procesu traucējumi. * Spēlēšanās prasmju, valodas un saskarsmes prasmju attīstība pirmskolas vecumā. * Bērna emociju pašregulācijas prasmes un to sekmēšana pirmsskolas vecumā. * Sociālās kompetences prasmju attīstība. Sociālo iemaņu sekmēšana pirmsskolas vecumā. * Bērna patstāvība, patstāvības prasmju sekmēšana. * Hiperaprūpes ietekme uz bērna attīstību. * Drošas vides nozīme un drošību apdraudošie riski pirmsskolas vecuma bērniem. * Bērna aprūpe, higiēna un slimību profilakse. |
| Moduļa apjoms | 8 akadēmiskās stundas |
| Mācību metodes | Lekcijas, praktiskie uzdevumi, pieredzes apzināšanas aktivitātes, gadījumu analīze, refleksijas, lomu spēles, asociatīvās aktivitātes, videomateriālu vai mācību filmu demonstrēšana, individuālais un grupu darbs, mājas uzdevumi, pastāvīga izdales materiālu apguve. |
| Moduļa īstenotāju kvalifikācijas prasības | Nodarbības vada lektors, ieteicams sadarbībā ar mentoru.  Lektoram - vismaz otrā līmeņa profesionālā augstākā vai akadēmiskā izglītība (psiholoģija, sociālais darbs, sociālā pedagoģija), pieredze apmācību vadīšanā un vismaz 3 gadu praktiskā pieredze darbā ar ārpusģimenes aprūpes veicējiem vai bērniem, kas zaudējuši vecāku gādību  Mentoram - praktiskā pieredze ārpusģimenes aprūpē esošu bērnu audzināšanā un aprūpē. |

|  |  |
| --- | --- |
| Moduļa nosaukums | **Bērna attīstība pirmspusaudža un pusaudža vecumposmā** |
| Moduļa mērķis | Sniegt izpratni par pirmspusaudža un pusaudža vecuma bērnu attīstību, galvenajiem attīstības uzdevumiem, kā arī pilnveidot aizbildņa prasmes, lai sekmētu pirmspusaudža un pusaudža vecuma bērnu attīstību un novērstu kavētu attīstību.  Modulis pilnveido aizbildņa kompetences attiecībā uz bērna aprūpi un aizsardzību, bērna attīstības vajadzību apmierināšanu un kavētas attīstības novēršanu. |
| Moduļa saturs | * Pirmspusaudža un pusaudža vecumposmu raksturojums un attīstības vajadzības. * Piesaiste, tās nozīme un attīstība pirmspusaudža un pusaudža vecumposmā. * Fiziskās, emocionālās, seksuālās vardarbības un pamešanas novārtā faktori un pazīmes. Traumatiskas pieredzes ietekme uz pirmspusaudža un pusaudža vecuma bērna uzvedību un piesaisti. * Kavētas attīstības cēloņi un risinājumi. * Aprūpētāju maiņa pirmspusaudža un pusaudža vecumposmā, tās ietekme uz bērna uzvedību un attīstību. * Socializācija un apkārtējās vides izaicinājumi pirmspusaudža un pusaudža vecumposmā. * Disciplinēšanas specifika pirmspusaudža un pusaudža vecumposmā. * Emociju pašregulācijas prasmju sekmēšana. * Interešu izglītības un profesionālās ievirzes nozīmē un tās sekmēšana. * Sagatavošana patstāvīgas dzīves uzsākšanai un tās plānošana. * Pusaudža līdzdalības lēmumu pieņemšanā un iesaistes savas dzīves plānošanā nozīme un īstenošanas stratēģijas. * Veselība, higiēna, seksuālā attīstība un audzināšana pirmspusaudža un pusaudža vecumposmā. * Hiperaprūpe un tās ietekme uz bērna attīstību pirmspusaudža un pusaudža vecumposmā. |
| Moduļa apjoms | 8 akadēmiskās stundas |
| Mācību metodes | Lekcijas, praktiskie uzdevumi, pieredzes apzināšanas aktivitātes, gadījumu analīze, refleksijas, lomu spēles, asociatīvās aktivitātes, videomateriālu vai mācību filmu demonstrēšana, individuālais un grupu darbs, mājas uzdevumi, pastāvīga izdales materiālu apguve. |
| Moduļa īstenotāju kvalifikācijas prasības | Nodarbības vada lektors, ieteicams sadarbībā ar mentoru.  Lektoram - vismaz otrā līmeņa profesionālā augstākā vai akadēmiskā izglītība (psiholoģija, sociālais darbs, sociālā pedagoģija), pieredze apmācību vadīšanā un vismaz 3 gadu praktiskā pieredze darbā ar ārpusģimenes aprūpes veicējiem vai bērniem, kas zaudējuši vecāku gādību  Mentoram - praktiskā pieredze ārpusģimenes aprūpē esošu bērnu audzināšanā un aprūpē. |

|  |  |
| --- | --- |
| Moduļa nosaukums | **Bērnu tiesību aizsardzības sistēma un aizbildnības tiesiskie aspekti** |
| Moduļa mērķis | Sniegt zināšanas un izpratni par bērna tiesībām un aizbildnības tiesiskajiem aspektiem, aizbildņa lomu bērna tiesību pārstāvībā un sadarbības iespējām un dažādām valsts, pašvaldību un nevalstiskajām institūcijām.  Modulis pilnveido aizbildņa kompetences attiecībā uz bērna aprūpes un aizsardzības nodrošināšanu un sadarbību. |
| Moduļa saturs | * Bērnu tiesību aizsardzības sistēma un ieskats galvenajos jomas tiesību aktos. * Bērna tiesības, pienākumi un atbildība. * Aizbildņa tiesības, pienākumi un atbildība. * Aizbildņa loma bērna tiesību un interešu pārstāvībā, tajā skaitā procesuālās tiesības un pienākumi. * Aizbildņa sadarbība ar valsts un pašvaldību institūcijām (bāriņtiesa, sociālais dienests), nevalstiskajām organizācijām (ārpusģimenes aprūpes atbalsta centrs u.c.), šo institūciju atbildība un pakalpojumi. * Sociālās garantijas bez vecāku gādības palikušiem bērniem. * Uzturlīdzekļu pieprasīšanas un saņemšanas kārtība. * Informācija un stratēģijas, kā pieprasīt un saņemt aizbildņu ģimenei nepieciešamos pakalpojumus un atbalstu. * Sadarbība ar izglītības un medicīnas iestādēm. * Aizbildņa un bērna kriminālatbildības, administratīvās un civiltiesiskā atbildības aspekti. * Vardarbības pret bērnu tiesiskās sekas. |
| Moduļa apjoms | 6 akadēmiskās stundas |
| Mācību metodes | Lekcijas, praktiskie uzdevumi, pieredzes apzināšanas aktivitātes, gadījumu analīze, refleksijas, lomu spēles, asociatīvās aktivitātes, videomateriālu vai mācību filmu demonstrēšana, individuālais un grupu darbs, mājas uzdevumi, pastāvīga izdales materiālu apguve. |
| Moduļa īstenotāju kvalifikācijas prasības | Nodarbības vada lektors, ieteicams sadarbībā ar mentoru.  Lektoram - vismaz otrā līmeņa profesionālā augstākā vai akadēmiskā izglītība (tiesību zinātne), pieredze apmācību vadīšanā un vismaz 3 gadu praktiskā pieredze darbā ar ārpusģimenes aprūpes veicējiem vai bērniem, kas zaudējuši vecāku gādību  Mentoram - praktiskā pieredze ārpusģimenes aprūpē esošu bērnu audzināšanā un aprūpē. |

|  |  |
| --- | --- |
| Moduļa nosaukums | **Kā aizbildnim palīdzēt sev, lai palīdzētu bērnam** |
| Moduļa mērķis | Sniegt izpratni par aizbildņa personīgo zaudējumu un tā ietekmi uz bērna aprūpi, sekmēt aizbildņa stipro pušu un vajadzību apzināšanos, kā arī attīstīt personīgās stratēģijas un nepieciešamos resursus aizbildņa stiprināšanai un atbalstam.  Modulis pilnveido aizbildņa kompetences attiecībā uz bērnam nozīmīgu emocionālu saikņu atbalstīšanu, drošu un atbalstošu mūžilgu attiecību veidošanu un sadarbību. |
| Moduļa saturs | * Personīgais zaudējums, tā apzināšanās un ietekme uz bērna aprūpi un attīstību. * Sērošana, sērošanas stadijas. * Sociālo lomu un robežu izmaiņas un sociālo lomu mijiedarbība. * Savu stipro pušu un vajadzību apzināšana. * Pašpalīdzības prasmju attīstīšana. * Stresa menedžments. * Izdegšana, tās atpazīšana un profilakse. * Sociālo kontaktu tīkls un atbalsta pakalpojumu saņemšana. |
| Moduļa apjoms | 8 akadēmiskās stundas |
| Mācību metodes | Lekcijas, praktiskie uzdevumi, pieredzes apzināšanas aktivitātes, gadījumu analīze, refleksijas, lomu spēles, asociatīvās aktivitātes, videomateriālu vai mācību filmu demonstrēšana, individuālais un grupu darbs, mājas uzdevumi, pastāvīga izdales materiālu apguve. |
| Moduļa īstenotāju kvalifikācijas prasības | Nodarbības vada lektors, ieteicams sadarbībā ar mentoru.  Lektoram - vismaz otrā līmeņa profesionālā augstākā vai akadēmiskā izglītība (psiholoģija, sociālais darbs, sociālā pedagoģija), pieredze apmācību vadīšanā un vismaz 3 gadu praktiskā pieredze darbā ar ārpusģimenes aprūpes veicējiem vai bērniem, kas zaudējuši vecāku gādību  Mentoram - praktiskā pieredze ārpusģimenes aprūpē esošu bērnu audzināšanā un aprūpē. |

|  |  |
| --- | --- |
| Moduļa nosaukums | **Atkarību ietekme uz bērna attīstību** |
| Moduļa saturs | * Kas ir atkarība. Atkarību veidi. * Atkarības simptomi, to atpazīšana. * Pieejamie resursi atkarību profilaksei, rīcība krīzes situācijā un rehabilitācijas iespējas. * Kas ir līdzatkarība. * Līdzatkarības veidošanās un tās ietekme uz ģimenes sistēmu un bērna attīstību. * Palīdzības iespējas līdzatkarības gadījumā. |
| Moduļa mērķis | Sniegt izpratni par atkarībām, tās veidiem un atkarību veidošanās nosacījumiem, kā arī par personīgajiem un ārējiem resursiem, kas nepieciešami ar atkarību saistīto problēmu profilaksei un risināšanai.  Modulis pilnveido aizbildņa kompetences attiecībā uz bērna aprūpi un aizsardzību, bērna attīstības vajadzību apmierināšanu un kavētas attīstības novēršanu un sadarbību. |
| Moduļa apjoms | 6 akadēmiskās stundas |
| Mācību metodes | Lekcijas, praktiskie uzdevumi, pieredzes apzināšanas aktivitātes, gadījumu analīze, refleksijas, lomu spēles, asociatīvās aktivitātes, videomateriālu vai mācību filmu demonstrēšana, individuālais un grupu darbs, mājas uzdevumi, pastāvīga izdales materiālu apguve. |
| Moduļa īstenotāju kvalifikācijas prasības | Nodarbības vada lektors, ieteicams sadarbībā ar mentoru.  Lektoram - vismaz otrā līmeņa profesionālā augstākā vai akadēmiskā izglītība (psiholoģija, sociālais darbs, sociālā pedagoģija, psihiatrija-narkoloģija ), pieredze apmācību vadīšanā un vismaz 3 gadu praktiskā pieredze darbā ar ārpusģimenes aprūpes veicējie.m, kas zaudējuši vecāku gādību, vai pieredze rehabilitācijas darbā ar psihoaktīvo vielu vai procesu atkarīgiem cilvēkiem  Mentoram - praktiskā pieredze ārpusģimenes aprūpē esošu bērnu audzināšanā un aprūpē. |

Bērnu un ģimenes politikas departamenta direktore L.Liepa